Dalarna

Dalarna je pokrajina na sjeverozapadu Svealanda u središnjoj Švedskoj. Graniči sa pokrajinama Härjedalen, Hälsingland, Gästrikland, Västmanland i Värmland te na zapadu sa Norveškom.

 Geografija 
Dalarna je u sastavu okruga Dalarnas län, osim manjih dijelova koji pripadaju Gävleborgs länu, Jämtlands länu i Värmlands länu. Pokrajina ima površinu od 29.086 km2 i 275.823 stanovnika. Gustoća naseljenosti je 9,5 stanovnika po kvadratnom kilometru.

Dalarnom dominiraju jezera i rijeke, među kojima Siljan (280 km2), najveće jezero pokrajine, rijeke Västerdalälven i Österdalälven koje se spajaju kod Djuråsa u općini Gagnef i stvaraju rijeku Dalälven, a pejzaž nadopunjuju nepregledne šume i planine. Sjeverno od Silje se prostire nenaseljeno šumsko područje Orsa finnmark. Najviši vrh u pokrajini je Storvätteshågna (1204 m) sjeverno od Grövelsjöna u općini Älvdalen. Centralna mjesta pokrajine su industrijski gradovi Borlänge i Falun. Falun je poznat po svom rudniku bakra. Na zapadu u planinskim krajevima se nalaze Sälen i Idre, veliki zimski sportski centri.

 Jezera 
 Siljan, 280 km2
 Runn, 62,5 km2
 Amungen, 62,9 km2
 Orsasjön, 53 km2
 Väsman, 39 km2
mini|270p|Rudnik bakra kod Faluna
 Nacionalni parkovi 
 Färnebofjärden
 Fulufjället
 Hamra
 Töfsingdalen

 Manja mjesta 

Bingsjö
Bjursås
Blyberg
Boda
Dala-Floda
Dala-Järna
Djurås
Drevdagen
Evertsberg-Dysberg
Furudal
GarsåsGrangärde
Grycksbo
Grängesberg
Gulleråsen
Hjulbäck
Idre
Insjön
Kittan
Klitten
Liden
LokaLångshyttan
Mockfjärd
Ore
Rot-Holen
Siljansnäs
Sjurby
Sollerön
Stjärnsund
Stora Skedvi
Sundborn
SvärdsjöSågen
Sälen
Särna
Torrlid
Tällberg
Vattnäs
Vikmanshyttan
Västanå
Åsen
Äppelbo
Östbjörka

 Kultura 
mini|270p|Dala-konj kod Aveste
Simbol pokrajine je crveni, drveni dala-konj (švedski Dalahäst) koji datira iz 17. vijeka. Najveći dala-konj se nalazi kod Aveste. Visok je 13 metara, a postavljen 1989. godine.

Dalarna je poznata po folkloru, narodnim običajima i starim zanatima. Jedan od najpoznatijih festivala je ljetni Festival narodne muzike u Falunu, na koji dolaze svirači narodne muzike iz cijelog svjeta. Već dugi niz godina, od 1969, prve sedmice u julu organizuje se nedjelja muzike pod nazivom Musik vid Siljan. Prvobitno se festival održavao u Leksandu i Rättviku, a od 2000. prošireno je na obalu jezera Siljan.

Svake godine prve nedjelje u martu održava se skijaški maraton pod nazivom Vasaloppet. Natjecanje je u znak sjećanja na Gustava Vasu, kasnije kralj Švedske Gustav I, koji je 1521. na skijama pobjegao vojnicima danskog kralja Kristiana II preko Dalarna prema Norveškoj. Maraton se odvija između mjesta Sälen i Mora, što je rastojanje od 90 km.

 Poznate ličnosti 
Lars Frölander, plivač
Gunnar Myrdal, političar
Charlie Norman, pianist
Björn Skifs, pjevač i glumac
Gunde Svan, skijaš
Anders Zorn, slikar
Gustaf de Laval, izumitelj

 Vanjski linkovi 

Dalarna
Južna Dalarna 
Sjeverna Dalarna